Akademija za umjetnost i kulturu

Ulica kralja Petra Svačića 1f

31000 Osijek

[www.aukos.unios.hr](http://www.aukos.unios.hr)

**Produženje roka**

**Natječaja za izradu vizualnog identiteta Akademije za umjetnost i kulturu**

Akademija za umjetnost i kulturu u Osijeku (AUK) umjetničko je i znanstveno obrazovna institucija koja obuhvaća širok i kompleksan spektar studija iz području umjetnosti i kulture koji skladno kohabitiraju unutar jedne ustanove što je čini jedinstvenom, atraktivnom i prepoznatljivom u Republici Hrvatskoj i regiji.

Riječ je o izrazito heterogenom Visokom učilistu koje ima mogućnost obrazovanja različitih profila studenata kojima je cilj razvijati kreativan, multidisciplinaran, provokativan odnos prema različitim prostorima umjetnosti i kulture. Akademija izvodi programe iz četiri umjetnička polja (glazbeno, likovno, kazališno i primijenjena umjetnost) kao i iz područja interdisciplinarnih društvenih i humanističkih znanosti što je predstavlja pet institucija u jednom.

**Akademija za umjetnost i kulturu u Osijeku produžuje rok natječaja za oblikovanje idejnog rješenja vizualnog identiteta (logotipa), objavljenog 01.04.2021. Na natječaj se mogu prijaviti redovni i izvanredni studenti Akademija i drugih fakulteta (Grafički fakultet, Arhitektonski fakultet, …) u Republici Hrvatskoj i regionalnom okruženju.**

**U drugi krug natječaja ulaze četiri najbolje ocijenjena prijedloga pristigla u prvom krugu (šifre: 5E, 10J, 16P, 20T). Sudionici koji su se prijavili u prvom krugu, također se mogu prijaviti.**

**Datum objave natječaja: 17. svibanj 2021.**

**Rok za primanje natječajnih radova je 7.srpanj 2021. do 12 sati.**

**Ocjenjivački sud natječaja**

Povjerenstvo za odabir logotipa čini pet članova, a sastavljeno je od predstavnika Akademije za umjetnost i kulturu u Osijeku

**Nagrade**

Dodjeljuje se jedna novčana nagrada za vizualni identitet Akademije za umjetnost i kulturu u Osijeku. Ukupni fond nagrade iznosi 12.000,00 kn netto, a dodjeljuje se pobjedniku natječaja. Ukupni fond nagrada podrazumijeva:

1. Novčanu nagradu za idejno rješenje vizualnog identiteta u iznosu od 5.000,00 kn netto
2. Novčanu naknadu za razradu i primjenu vizualnog identiteta u suglasju s Povjerenstvom za odabir logotipa u iznosu od 7.000,00 kn netto

**Uvjeti**

Pravo sudjelovanja u svojstvu autora imaju **redovni i izvanredni studenti umjetničkih Akademija i drugih srodnih fakulteta (Grafički fakultet, Arhitektonski fakultet, itd…).**

Na natječaju ne mogu sudjelovati članovi Povjerenstva za odabir logotipa kao ni članovi njihovih užih obitelji.

Svaki kandidat ima pravo sudjelovanja na ovom natječaju s najviše tri rada.

Institucija će ugovorom regulirati prava daljnjeg korištenja izabranog natječajnog rada, a autori rada zadržavaju sva prava koja im pripadaju temeljem Zakona o autorskom pravu i srodnim pravima (NN 167/03, 79/07, 80/11, 125/11, 141/13, 127/14, 62/17, 96/18)

**Sadržaj i način predaje natječajnog rada**

Ponuđena rješenja u skladu s propozicijama natječaja autori trebaju poslati u elektroničkom obliku na adresu **aukos@aukos.hr** do **7. srpnja 2021.** do **12 sati.**

U nazivu e-maila autor mora navesti skraćenicu „Vizualni identitet AUK – za natječaj“.

Priloge iz sadržaja natječaja autor mora poslati u jednoj zip datoteci s nazivom “Vizualni identitet AUK“, a samo u tekstu e-maila navesti opće podatke, jer će Ocjenjivački sud radove pregledavati anonimno.

**Sadržaj rada prijavljenog na natječaj mora sadržavati sljedeće priloge i informacije:**

**Napomena:** Primarna boja logotipa je crvena koja može podrazumijevati izvedenice crvene boje prema tonskoj skali.

1. prijedlog likovnog rješenja – znak / logotip:

puni kolor i crno/bijelo; 1000 dpi jpg, 1000 dpi tif, pdf

uz osnovne standarde: pozitiv, negativ, odnos znaka i logotipa, sustav karakterističnih boja (uporaba znaka u boji i crno-bijeloj varijanti), definiciju karakterističnog pisma (primarna i eventualno sekundarna tipografija), minimalni prostor, dopuštena umanjenja, upotreba u različitim formatima /vertikalni i horizontalni – sve prikazano u svim varijantama korištenja znaka / logotipa

1. standard tipografije i fonta uz znak i logotip

Hrvatski:

Puni naziv: Akademija za umjetnost i kulturu u Osijeku

Skraćeni naziv: AUK

Engleski:

Puni naziv: Academy of Arts and Culture in Osijek

Skraćeni naziv: AUK

1. opis i obrazloženje rada (do 1 kartice teksta)
2. Aplikacije idejnog rješenja
3. Potvrda o statusu studenta

Radi lakšeg objašnjenja idejnog rješenja i načina njegove uporabe, potrebno je priložiti i nekoliko fotomontaža korištenja.

**Opći podaci o autoru/ici:**

1. ime i prezime autora/ice, OIB, broj telefona i e-mail adresa

2. životopis

3. weblink na stranice na kojim se mogu naći dodatne informacije o autoru/ici

(\* nije obavezno)

Nakon zaprimanja rada, kandidati će dobiti potvrdu o primitku sa dodijeljenom šifrom.

Pitanja vezano uz natječaj, moguće je poslati do **07. lipnja 2021.** na **aukos@aukos.hr**,u nazivu e-maila potrebno je navesti skraćenicu „Vizualni identitet AUK – pitanja“.